เรื่องร้องเรียน: เพื่อนบ้านเลี้ยงแมวหลายตัว แล้วแมวขี้เยี่ยวส่งกลิ่นเหม็นรบกวนสร้างความเดือดร้อนอย่างมาก บ้านเลขที่ 7/48 ซ.จตุโชติ 10 ถ.สุขาภิบาล 5 แขวงออเงิน เขตสายไหม กรุงเทพมหานคร ต้องการให้กรุงเทพมหานครแก้ไข..โดยด่วน
การดำเนินการของเจ้าหน้าที่: สำนักงานเขตสายไหม ได้ตรวจสอบเรื่องร้องเรียนดังกล่าวพบ แมวจรจัดจำนวน 2 ตัว บริเวณภายในบ้านเลขที่ 7/48 และมีจานอาหารแมววางอยู่หน้าบ้าน มีกลิ่นเหม็นเพียงเล็กน้อย สอบถามผู้พักอาศัยบ้านดังกล่าว แจ้งว่า ตนเป็นผู้ให้อาหารแมวจรจัด และบางครั้ง แมวก็มาถ่ายมูล และฉี่อยู่บริเวณหน้าบ้านของตน ซึ่งได้เก็บและทำความสะอาดทุกครั้ง จึงได้ให้คำแนะนำให้รักษาความสะอาดสถานที่เลี้ยงสัตว์ให้สะอาดอยู่เสมอ จัดเก็บสิ่งปฏิกูลให้ถูกสุขลักษณะเป็นประจํา ซึ่งผู้ถูกร้องเรียนก็ยินดีจะปฏิบัติตาม
ความเห็นของผู้แจ้ง: ขอบคุณมากครับ
พื้นที่: แขวงออเงิน เขตสายไหม กรุงเทพมหานคร